Seld anekcum n Fransa imceddalen ttidiren yal yiwen di taddart-is, ur sɛin ara tamdin ara ten-icerken, ttemlilin-d kan ɣer ssuq n ttlata deg yiɣil n wumlil, afilaǧ n Mayu n wass-a ɣas melmi kan i d-yennulfa, tebna-t Fransa deg useggas n 1881 deg umḍiq i wumi qqaren Iɣil n wumlil (d akl-is i d-amellal) ɣef wazal n 370 d agṭar n tferkiwin i tekkes i yemceddalen deffir tanekra n 1871 isen-yerẓan ifadden, Fransa textar iɣil-agi ad yili daɣen d tagariḍt n lɛessa n Bni Mensur imi iɛuna akk ɣer temnaḍin-nniḍen, tsemma-as i ufilaǧ i d-theyya i twaculin n lurup ara d-yasen akken at-zedɣent s yisem n umejjay Franois Clment Maillot yettwasnen nezzeh, akken as-terr tajmilt ɣef leqdicat-is mi yella d amaswaḍ n umeẓlu n tezmert n lɛesker.